《瓜州夜泊》
清代·宝廷

野旷烟昏月未升，波心夜泊旅愁增。荒洲戍近先闻鼓，远浦舟来但见镫。

拍岸风涛流滚滚，隔堤云树望层层。唐家旧镇今何在，翘首江天叹废兴。

作者简介：宝廷（1840—1890）爱新觉罗氏，初名宝贤，字少溪，号竹坡，字仲献，号难斋，晚年自号偶斋。济尔哈朗八世孙。同治七年进士，授编修，历官少詹事、内阁学士、礼部右侍郎等官。与黄体芳、张之洞等主持清议。工诗好饮。有《偶斋诗草内外集》、《尚书持平》。